নিজৰ ধুনীয়া চুলিকোছা দান দি মহানুভৱতাৰ নিদৰ্শন দাঙি ধৰিছে অংকিতাই

এগৰাকী সুন্দৰী যুৱতীৰ প্ৰশংসনীয় পদক্ষেপ। কেন্সাৰ ৰোগীৰ সহায়ৰ বাবে যুৱতীগৰাকীয়ে দান দিলে নিজৰ চুলি।
এগৰাকী নাৰীৰ সৌন্দৰ্য্য বৰ্দ্ধন কৰা চুলিকোছা কাটিবলৈ কুন্ঠাবোধ নকৰা যুৱতীগৰাকীৰ নাম অংকিতা আৰ্য্য।

দৰং মহাবিদ্যালয়ত অধ্যয়নৰত অংকিতা। কেন্সাৰ ৰোগীৰ বাবে অংকিতাই দান কৰিলে নিজৰ চুলিকোছা। চুলি দান কৰি নিজৰ মহানুভৱতাৰ পৰিচয় দাঙি ধৰিছে এইগৰাকী যুৱতীয়ে।

অংকিতা আৰ্য্যই নিজৰ দীঘল চুলিকোছা মুণ্ডন কৰি দিল্লীৰ কৰ্প উইট কেন্সাৰ (Cope With Cancer) নামৰ স্বেচ্ছাসেৱী সংগঠনটোক দান কৰিছে।

বিশ্বনাথৰ এইগৰাকী যুৱতীয়ে নিজৰ চুলিকোছা দান কৰা ঘটনাই এতিয়া আকৰ্ষিত কৰি তুলিছে সকলোকে।